गोदान दिल्ली, 15 अक्टबर: फावखुंगुर सनु सुदआ आइ ए एसआव जइन जाग्राफोरनि थाखाय मोनसे स्कलारसिप स्कीमखौ जागायजेनदों। सनुआ बिमानि 13 थि थैनाय सानआव बे स्कलारसिपखौ फोसावदों। बियो मंगलबारखालि टुइट खालामदोंदि, अक्टबर 13 आव आंनि आइनि रुंसारि जानाया 13 बोसोर जाबाय। बियो गावनि सोलोंथायनि गुनखौ फोरोंनानै गालांबाय। बिनि थैनाय साननि खाबुआव आइ ए एसनि बादायारिफोरखौ बिसोरनि थांखिसिम सौहैहोनायाव मदद खालामनो खोथा होयो।